– – – – – – – – – – – – – – – – – – – – – – – Preterea [nos Magnus] promittimus et ad hoc nos firmiter obligamus bona fide, quod dominum Benedictum seu fratrem suum dominum Canutum, dictos Algotzøner, vel dominum Abernum Monamusson (= Onampsson?) ac alios quoscunque dicto domino Benedicto adherentes seu adherere volentes, in castris, terris, municionibus nostris nunquam colligemus seu tenebimus aut quoquam in loco in regnis Suecie vel Norvegie seu in Scania vel Hallandiis scienter colligi aut teneri quomodolibet patiemur, nec eum seu suorum quempiam iuuabimus seu fouebimus per nos seu nostros seu queuis subsidia impendemus eisdem auxilio, consilio vel fauore, volentes et expresse consencientes. – – – – – – – – – – – – – – – – – Ceterum, matura deliberacione prehabita et nostrorum consiliariorum pleno consilio perusi, nostro primogenito Erico dimisimus et presentibus dimittimus terras videlicet Scaniam, tum insulam Huædhen, Blecongiam, Lyste(e)r, Sundrahalland, Ostragotland, prefecturam Kalmarnensem, Verendiam, Niudhungen, prefecturam Junacopensem, insulam Visingxø et generaliter totam Smalandiam, excepta Finnedia, et omnes terras Osterlandiarum, videlicet totam diocesin Aboensem, cum omnibus ipsarum castris, municionibus, pertinenciis ac vniuersis et singulis terminorum distinctionibus, prout iacent et fuerant ab antiquo, eciam cum omnibus vtilitatibus, fructibus, emolumentis et iuribus vniuersis libere possidendas, regendas et tenendas. Reseruamus vero nobis terras infrascriptas videlicet Stockholm cum suis attinenciis, videlicet totam superiorem Sueciam, Owanskogh dictam, Gestrikiam, Hellsingiam, Gothlandiam, Olandiam, Vestgociam, Dahl, Vermelandiam, Norrahallandiam cum Finnedia, cum omnibus municionibus, pertinenciis et castris ac vniuersis et singulis terminorum distinctionibus, prout iacent et fuerant ab antiquo, eciam cum omnibus vtilitatibus, fructibus, emolumentis et iuribus vniuersis libere possidendas, regendas et tenendas. …. Item ordinauimus et diffiniuimus, statuimus et censuimus nos Albertus dux et Adolphus comes predicti, quod …. Item omnes et singuli incole terrarum Osterlandiarum in Stockholmis forum suum visitent et ibidem mercimonia sua exerceant iuxta consuetudinem hactenus obseruatam. …. Dat. [die beati Vitalis martyris].